กองทัพยูเครน

| กองทัพยูเครน |
| --- | --- |
Збройні сили України
ตราสัญลักษณ์กองทัพยูเครน
ธงประจำกองทัพยูเครน
ก่อตั้ง: ค.ศ. 1917
รูปแบบปัจจุบัน: 6 ธันวาคม ค.ศ. 1991
เหล่า:  กองทัพบก  กองทัพอากาศ  กองทัพเรือ  กองกำลังจู่โจมอากาศ  กองกำลังปฏิบัติการพิเศษ
กองบัญชาการ: อาคารกระทรวงกลาโหม, จัตุรัส Povitroflotskyi, เคียฟ
ผู้บังคับบัญชา
ผู้บัญชาการทหารสูงสุด:  วอลอดือมือร์ แซแลนสกึย
รัฐมนตรีว่าการกระทรวงกลาโหม:  Rustem Umerov
ประธานคณะเสนาธิการทหาร:  Oleksandr Syrskyi
กำลังพล
อายุเริ่มบรรจุ: 18 ปี
การเกณฑ์: 12 เดือน (กองทัพบก, กองทัพอากาศ)  18 เดือน (กองทัพเรือ)
ประชากร วัยบรรจุ: 11,149,646, อายุ 16–49 (2015)
ประชากร ฉกรรจ์: 6,970,035, อายุ 16–49 (2015)
ประชากรวัยถึงขั้น ประจำการทุกปี: 470,406 (2021) (2015)
ยอดประจำการ: 255,000 (2021)
ยอดสำรอง: 900,000(2021)
ยอดกำลังนอกประเทศ: 60,000
รายจ่าย
งบประมาณ: 136 พันล้านฮริฟเนีย (6 พันล้านดอลลาร์สหรัฐ)(2020)
ร้อยละต่อจีดีพี: 3% (2020)
อุตสาหกรรม
แหล่งผลิตในประเทศ: Ukroboronprom (อุตสาหกรรมป้องกันประเทศยูเครน)
แหล่งผลิตนอกประเทศ:  สหรัฐ  สหราชอาณาจักร  ฝรั่งเศส  ออสเตรเลีย  แคนาดา  บัลแกเรีย  อิสราเอล  โปแลนด์  เช็กเกีย  ตุรกี  ลิทัวเนีย  จีน  ญี่ปุ่น  จอร์เจีย  อุซเบกิสถาน  อาเซอร์ไบจาน  เยอรมนี  สเปน  เนเธอร์แลนด์  อิตาลี อดีต:  รัสเซีย
บทความที่เกี่ยวข้อง
ประวัติ: สงครามยูเครน–โซเวียต สงครามโปแลนด์–ยูเครน วิกฤตไครเมีย ค.ศ. 1992–94 กองทัพคอซอวอ UNAMSIL ความขัดแย้งที่เกาะตุซลา ISAF สงครามอิรัก ONUCI Operation Ocean Shield MONUSCO 1999 East Timorese crisis Operation Atalanta สงครามรัสเซีย–ยูเครน ความขัดแย้งนิยมรัสเซียในประเทศยูเครน การผนวกไครเมีย สงครามในดอนบัส การรุกรานยูเครนโดยรัสเซีย
ยศ: ยศทหารยูเครน เครื่องอิสริยาภรณ์
กองทัพยูเครน (ยูเครน: Збро́йні си́ли Украї́ни) หรือที่เรียกอย่างย่อว่า แซแซอู (ЗСУ) เป็นกำลังทหารของยูเครน กองกำลังทหารและความมั่นคงทั้งหมด รวมทั้งกองกำลังติดอาวุธ และอยู่ภายใต้บังคับบัญชาของประธานาธิบดีแห่งยูเครนและอยู่ภายใต้การกำกับดูแลของคณะกรรมการรัฐสภา เวอร์คอฟนา ราดา(สภาสูงสุดแห่งยูเครน) อย่างถาวร
กองทัพยูเครนประกอบไปด้วยกองทัพบก กองทัพอากาศ กองทัพเรือ กองกำลังจู่โจมทางอากาศ และกองกำลังปฏิบัติการพิเศษ กองทัพเรือยูเครนเองจะประกอบไปด้วยทหารราบนาวีและกองบินนาวีเช่นเดียวกัน กองกำลังป้องกันดินแดนจะทำหน้าที่เป็นกองกำลังทหารสำรองและในกรณีสงคราม สามารถระดมมวลชนจากอาสาสมัครพลเรือนเพื่อทำหน้าที่ในการป้องกันท้องถิ่น หน่วยยามทะเลยูเครนเป็นหน่วยยามฝั่งของยูเครน แต่เป็นส่วนหนึ่งของหน่วยยามชายแดนและไม่อยู่ใต้บังคับบัญชาของกองทัพเรือ กองกำลังป้องกันทางอากาศยูเครนเป็นสาขาที่มีหน้าที่รับผิดชอบในการสงครามต่อต้านอากาศยานตั้งแต่ ค.ศ. 1991 จนกระทั่งถูกรวมเข้ากับกองทัพอากาศใน ค.ศ. 2004
เนื่องจากการแทรกแซงทางทหารของรัสเซียในยูเครนใน ค.ศ. 2014 ประธานาธิบดีได้มอบหมายแก่ผู้ว่าราชการแห่งแคว้นของยูเครนให้สร้างหน่วยอาสาสมัครภายใต้กองกำลังป้องกันดินแดนของรัฐบาล ในช่วงแรก หน่วยทหารเหล่านี้ได้รับทุนเพียงเล็กน้อยจากงบประมาณของส่วนภูมิภาคและส่วนใหญ่อาศัยอยู่ที่เงินบริจาค ในเดือนพฤศจิกายน ค.ศ. 2014 กองพันป้องกันดินแดนส่วนใหญ่ถูกรวมเข้ากับกองทัพบกยูเครน หน่วยพิทักษ์ชาติยูเครนได้ทำหน้าที่เป็นส่วนเสริมกำลังสำรองของกองกำลังกึ่งทหารของกองทัพยูเครน
ภายหลังจากการสู้รบกับรัสเซียใน ค.ศ. 2014 ยูเครนได้เพิ่มขนาดกองกำลังติดอาวุธด้วยทหาร 204,000 นาย (ข้าราชการพลเรือน +46,000 นาย) ไม่นับกองกำลังที่ถูกเพิ่มเติม เช่น หน่วยยามชายแดน (53,000 นาย) หน่วยพิทักษ์ชาติยูเครนที่เพิ่งถูกจัดตั้งขึ้นมาใหม่ (60,000 นาย) หรือหน่วยความมั่นคง ใน ค.ศ. 2021 ขนาดของกองทัพยูเครนซึ่งประกอบไปด้วยจำนวน 246,445 นาย (บุคคลากรทางทหาร 195,626 นาย) ทำให้มีขนาดใหญ่เป็นอันดับสองในภูมิภาครองจากกองทัพรัสเซีย
หน่วยทหารของประเทศอื่น ๆ ได้เข้าร่วมแบบประจำในการฝึกซ้อมทางทหารข้ามชาติกับกองกำลังยูเครนในยูเครน การฝึกซ้อมมากมายเหล่านี้ถูกจัดขึ้นภายใต้หุ้นส่วนเพื่อสันติภาพ โครงการความร่วมมือของเนโท